**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**E L Ő T E R J E S Z T É S**

a „Ki kicsoda Martfűn” című könyv kiadásának előkészítésére

Martfű Város Önkormányzata Képviselő-testületének

2017. április 27-i ülésére

Előkészítette: Hegedűsné Blaskó Anikó aljegyző

Véleményező: Oktatási, Művelődési, Sport, Civil és Egyházi Kapcsolatok Bizottsága

Döntéshozatal: egyszerű többség

Tárgyalás módja: nyilvános ülés

Tisztelt Képviselő-testület!

Mindnyájunk előtt ismeretes, hogy a 2014-től 2019-ig tartó önkormányzati ciklus elején a képviselők részéről felvetődött az ötlet, hogy a következő önkormányzati képviselő választásig szükséges lenne megjelentetni Martfű történetéhez kapcsolódóan egy összefoglaló kiadványt a településünk életében meghatározóvá vált személyek adataival, munkásságuk rövid összegzésével.

Így Martfű Város Önkormányzatának Képviselő-testülete, valamint az Oktatási, Művelődési, Sport, Civil és Egyházi Kapcsolatok Bizottsága több alkalommal foglalkozott már a „Ki kicsoda Martfűn” című kiadvány megjelentetésének előkészítésével kapcsolatos kérdésekkel, de a könyv kiadására vonatkozó, konkrét elhatározást tartalmazó döntést a Képviselő-testület ez ideig nem hozta meg.

A közös gondolkodás mellett 2016. szeptember 29-én született egy Képviselő-testületi határozat, (174/2016. (IX.29.) amelyben a könyv kiadásának előkészítéséhez egy munkacsoport megalakítására került sor.

A kiadvány megjelentetésének előkészítését azonban mégis indokoltabb lenne a szakbizottság: Martfű Város Önkormányzatának Képviselő-testülete Oktatási, Művelődési, Sport, Civil és Egyházi Kapcsolatok Bizottsága feladataként meghatározni és így ennek megfelelően az adatgyűjtésben közreműködő személyeket is a bizottságnak indokolt felkérni.

Tisztelt Képviselő-testület!

Mindezek alapján javasolom, hogy a Képviselő-testület hozzon döntést a könyvkiadási szándékáról, valamint kerüljön hatályon kívül helyezésre az Előkészítő Munkacsoport megalakításáról szóló döntés az alábbi határozati javaslat elfogadásával:

Határozati javaslat:

……./2017. (……) határozat

a „Ki kicsoda Martfűn” című könyv kiadásának előkészítéséről

Martfű Város Önkormányzatának Képviselő-testülete megtárgyalta a „Ki kicsoda Martfűn” című könyv kiadásának előkészítéséről szóló előterjesztést és az alábbi határozatot hozza:

Martfű Város Önkormányzatának Képviselő-testülete elhatározza a „Ki kicsoda Martfűn” című könyv 2019. június 30. határidőig történő kiadását és ehhez az előkészítési feladatokkal Martfű Város Önkormányzata Képviselő-testületének Oktatási, Művelődési, Sport, Civil és Egyházi Kapcsolatok Bizottságát bízza meg.

A bizottság a feladatellátásról a Képviselő-testületet rendszeresen tájékoztatni, valamint a költségvetési fedezet biztosítására a kiadáshoz szükséges költségek felmérését követően elkészített összegzést a Képviselő-testület elé beterjeszteni köteles.

A Képviselő-testület ezzel egyidejűleg a 174/2016. (IX.29.) határozatát hatályon kívül helyezi.

Erről értesülnek:

1. Jász-Nagykun-Szolnok Megyei Kormányhivatal, Szolnok,
2. Valamennyi Képviselő, Helyben,
3. Irattár.

M a r t f ű, 2017. április 18.

 Dr. Papp Antal

Látta:

Szász Éva

jegyző